Клаудио Баррера
Великото

Превод от испански: Александър Муратов, Атанас Далчев, 1968

chitanka.info

Не ми остава вече нищо.

Всичко е на моите братя,

На моите ръце от силата сурова

до трескавото безпокойство на неспирната ми мисъл,

Аз дадох всичко на живота. Всичко! Всичко!

И ето отбелязвам възхитен,

че след като съм дал

скръбта си, силата си, свойта вяра,

аз всичко съм получил,

без да съм изгубил.

И без да съм го чакал,

при мен пристига всичко.

Това върховен израз е на божията доброта

и истина велика,

защото,

като предлагах сам на братята си всичко,

изпълниха се с блясък двете ми ръце,

със вечност пълни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.